CELEX: C2005/115/44
Language: fi
Date: 2005-05-14 00:00:00
Title: Asia T-44/05: SP Entertainment Development GmbH:n 4.2.2005 Euroopan yhteisöjen komissiota vastaan nostama kanne

14.5.2005   
            
            
               FI
            
            
               Euroopan unionin virallinen lehti
            
            
               C 115/23
            
         SP Entertainment Development GmbH:n 4.2.2005 Euroopan yhteisöjen komissiota vastaan nostama kanne
   (Asia T-44/05)
   (2005/C 115/44)
   Oikeudenkäyntikieli: saksa
   SP Entertainment Development GmbH, Norderfriedrichskoog (Saksa), on nostanut 4.2.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajana on Rechtsanwalt C. Demleitner.
   Kantaja vaatii, että ensimmäisen oikeusasteen tuomioistuin:
   
               —
            
            
               kumoaa 20.10.2004 tehdyn komission päätöksen (D/57536)
            
         
               —
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio on riidanalaisessa päätöksessä vaatinut, että Saksa perii takaisin sellaisen lainan, jonka eräs Bremenin kaupungin pääomasijoitusyhtiö oli myöntänyt kantajaa edeltäneelle liikkeenharjoittajalle. Kantaja väittää, että tämä päätös perustuu komission virheelliseen olettamaan siitä, että lainaa ei ole vielä maksettu. Kantajan käsityksen mukaan laina tuli maksetuksi siten, että sen yrityksen osa, jolle laina myönnettiin, luovutettiin sille yritykselle, joka oli myöntänyt lainan. Tällainen maksu suorituksena täyttämisen sijasta ei ole mitään EY 87 artiklan 1 kohdassa tarkoitettua yhteismarkkinoille soveltumatonta tukea, koska luovutetun osan arvo on vähintään lainasumman suuruinen. Lisäksi korkoja on maksettu 31.12.2003 saakka, vaikka kantajan ei tule maksaa lainkaan korkoja 31.12.2003 lukien, koska liikkeen osan luovutus oli viivästynyt kantajasta riippumattomista syistä.